Vil la Dreamliner stå enda lenger på bakken
Det betyr at selskapet må innstille 1.714 flyginger i april og mai. Siden januar har ANA kansellert over 3.600 flyginger fordi Boeings nye flymodell ikke har vært i drift. Det japanske flyselskapet er så langt Boeings største Dreamliner-kunde. Det har kjøpt 17 av de 50 flyene som er satt i drift. Den nye flytypen har de siste månedene vært rammet av omfattende problemer knyttet til flyenes batterier. Problemene har også rammet Norwegian, som har bestilt åtte Dreamliner-fly fra Boeing. Det første skulle etter planen leveres i april. Norwegian-sjef Bjørn Kjos sa nylig at problemene ikke bekymrer ham og at selskapet vil bruke reservekapasiteten for å få passasjerene fram.
Det japanske flyselskapet All Nippon Airways (ANA) lar alle sine fly av typen Dreamliner 787 stå på bakken til slutten av mai